અમદાવાદ: શ્રાવણ મહિનામાં જુગાર રમવાના શોખીન પોલીસની નજરથી બચવા અમદાવાદની બહાર આવેલા ફાર્મ હાઉસમાં જુગાર રમવા જતા હોય છે અને આવા જ એક ફાર્મ હાઉસ ઉપર પોલીસ વોચ રાખતી હોય છે. સાંતેજના જાસપુર ગામ પાસે આવેલ શિલ્પગ્રામ ફાર્મ હાઉસમાં જુગાર રમતા રર અમદાવાદીઓને ગાંધીનગર એલસીબી પોલીસે ઝડપી પાડ્યા હતા. પોલીસે સ્થળ પરથી રોકડા રૂ.૧.પ૩ લાખ, ર૮ મોબાઇલ અને વાહનો મળી કુલ ૪૭ લાખનો મુદ્દામાલ કબજે કર્યો હતો.